b'\n_START_ARTICLE_\nMulti-level marketing\n_START_SECTION_\nBetaling og provision\n_START_PARAGRAPH_\nN\xc3\xa5r man v\xc3\xa6lger at blive distribut\xc3\xb8rer/partner i et network marketing firma, bedes der som regel om et indskud fra ca. 600,- til 6000,- (100 -1000 dollars) til at starte forretningen med. Starterpakken indeholder typisk produkter, brochure, DVD/CD om firmaet, Magazine, b\xc3\xb8ger, notatblok og en velkomstmappe.      _NEWLINE_I forhold til den gamle traditionelle forretning, hvor produkterne bliver fremstillet hos en producent, siden til en eksport\xc3\xb8r - import\xc3\xb8r - grossist - butikken - kunder, s\xc3\xa5 har MLM selskaberne valgt at fjerne alle de fordyrende mellemled, og levere produkterne direkte fra producenten til forbrugeren. I stedet for at bruge penge p\xc3\xa5 reklame og markedsf\xc3\xb8ring s\xc3\xa5som tv, magazine, radio m.m. har selskaberne valgt at betale distribut\xc3\xb8rer, som hj\xc3\xa6lper firmaet med at markedsf\xc3\xb8re produkterne gennem en meget effektiv fordelingsn\xc3\xb8gle. Network Marketing firmaer bruger den meget popul\xc3\xa6re markedsf\xc3\xb8ring, som oven i k\xc3\xb8bet er gratis, kaldet \'mund til \xc3\xb8re\' princippet. Dette er samme markedsf\xc3\xb8ring som Facebook, Youtube, og andre lign. virksomheder brugte til at ekspandere med.\n_START_SECTION_\nLovlighed\n_START_PARAGRAPH_\nDet er ofte sv\xc3\xa6rt at skelne lovlige MLM-firmaer fra ulovlige pyramideforetagender. Der findes MLM-firmaer i mere end 100 lande i verden, mens pyramideforetagender er ulovlige i de fleste lande. Et pyramideforetagende vil ofte udgive sig for at v\xc3\xa6re et MLM-firma/Network Marketing selvom dette ikke er tilf\xc3\xa6ldet._NEWLINE_I de fleste lovlige MLM-firmaer tjener deltagerne/distribut\xc3\xb8rerne penge ved salg af varer gennem volumen i oms\xc3\xa6tningen af organisationen, og ikke ved at hverve nye personer som s\xc3\xa5 bliver del af firmaet ("tilmeldingsgebyrer"). Hvis deltagerne i et firma prim\xc3\xa6rt tjener penge ved at hverve nye medlemmer og er forpligtet til at k\xc3\xb8be flere varer, end de kan s\xc3\xa6lge, s\xc3\xa5 er der sandsynligvis tale om et ulovligt pyramideforetagende._NEWLINE_I mange tilf\xc3\xa6lde bliver MLM/Network Marketing sammenlignet med pyramideforetagener, men realiteten er den, at disse er ulovlige og indeholder ikke fysiske/h\xc3\xa5ndgribelige produkter. Derfor er den mest n\xc3\xa6vnev\xc3\xa6rdige forskel p\xc3\xa5 MLM-firmaer og pyramideforetagener, at MLM-firmaerne har h\xc3\xa5ndgribelige/lovlige produkter._NEWLINE_Pyramidespil opererer typisk kun over internettet, og er som oftest kun aktive i seks m\xc3\xa5neder, da de efter den tid sandsynligvis vil v\xc3\xa6re lukkede ned. Pyramiden er bygget fra toppen og ned, og kun de personer, der er med helt fra starten, kan nogensinde v\xc3\xa6re i n\xc3\xa6rheden af toppen._NEWLINE_Alle MLM-selskaber skal v\xc3\xa6re optaget i Direkte Salgs Foreningen (DISAFO) for at v\xc3\xa6re godkendt i Danmark.'